Diari Oficial de la Generalitat Valenciana


Sumari del DOGV 4055, del 01-08-2001 (2001/7393)

Informació pública del programa d'actuació aïllada que correspon a l'àrea de repartiment de la parcel·la situada al carrer de la Indústria, 43.
-----------------------------------------------------------------------------------------------------------------------------------------------

### Dades del document

Número de DOGV
:   4055

Data del DOGV
:   01-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7393


Organisme emissor
:   Ajuntament de València

Tipus de document
:   Anunci

Informació pública del programa d'actuació aïllada que correspon a l'àrea de repartiment de la parcel·la situada al carrer de la Indústria, 43. [2001/Q7393]
  
L'Alcaldia, mitjançant la Resolució número U-3275, de data 28 de maig de 2001, dictada pel senyor Miguel Domínguez Pérez, ha disposat:
  
«Vista la iniciativa de programa per al desenvolupament de l'actuació aïllada que correspon a l'àrea de repartiment de la parcel·la situada al carrer de la Indústria, 43, presentada pel senyor Vicente Gimeno Camps, en nom i representació de la Comunidad de Propietarios del Edificio Jardín de Ayora, CB, i la documentació aportada el dia 19 de maig de 2000 i el dia 9 de gener de 2001; vistos els informes emesos per l'Oficina Tècnica de Gestió del Sòl, pel Servei d'Obres d'Infraestructura i pel Servei de Patrimoni; i de conformitat amb els articles 74, 45 i 46 de la Llei Reguladora de l'Activitat Urbanística, i la delegació conferida per la Resolució 2.242, de 7 de juliol de 1999, resolc:
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i amb la remissió prèvia dels avisos establits en l'article 46.3 Llei Reguladora de l'Activitat Urbanística, la proposta de programa d'actuació aïllada presentada, que comprén el projecte d'urbanització i el projecte de reparcel·lació.
  
Durant aquest termini podran presentar-se al Servei de Gestió Urbanística tant al·legacions com alternatives tècniques que pretenguen competir amb l'exposada al públic, i el termini es prorrogarà per 20 dies addicionals si durant els 10 primers dies d'informació pública alguna persona, amb la prestació de caució per l'import de 500.000 pessetes, es compromet a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de l'ajuntament proposicions juridicoeconòmiques en plica tancada. L'acte d'obertura de pliques es farà el dia hàbil següent a l'acabament d'aquest termini, tret que siga dissabte, en aquest cas es traslladarà al següent hàbil.
  
Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques».
  
D'acord amb l'article 46.4 de la Llei Reguladora de l'Activitat Urbanística, durant tot el procediment podran ser objecte de pública consulta a l'ajuntament (avinguda d'Aragó, 4.ª planta, Servei de Gestió Urbanística) les al·legacions i alternatives tècniques que s'hi presenten.